Alkyonidene

Alkyonidene (gammelgresk: Ἀλκυονίδες, Alkyonides) var i gresk mytologi de syv døtrene til giganten Alkyoneus. Disse søstrene ble identifisert individuelt som Alkippe, Anthe, Asteria, Drimo, Methone, Pallene og Ftonia (Fostonia eller Ktonia). Eustathios på Homer: Iliaden, 776, 16 Suda, oppslagsord Alcyon days (Ἀλκυονίδες ἡμέραι)

 Mytologi 
Da deres far Alkyoneus ble drept av Herakles, kastet døtrene seg i havet fra Kanastraion, som er toppen av Pellene (i dag hetende Kassandra i Khalkidiki). De ble deretter forvandlet til halcyoninae (mangler navn på norsk), en art isfugler, av gudinnen Amfitrite.Suda, oppslagsord «Alkyonides»

 Kulturarv 
 Øyer 
Alkionides, også kalt Kalanisa, er også navnet på fire små, steinete øyer som ligger i den nordøstlige delen av Korintbukta svært nær kysten av Attika, Peloponnes og sentrale Hellas. Øyene har fått navnet sitt fra de mytologiske figurene. Navnene på de fire øyene enkeltvis er Zoodochos Pigi, Daskaleio, Glaronisi og Prasonisi, og de er alle toppene av et enkelt rev som ligger i en dybde på 190 meter under overflaten. Disse dukket opp en gang i den forhistoriske epoken på grunn av jordskjelv som hadde oppstått.«Alkionides Islands», Visit Loutraki

 Klima 
Begrepet Alkyonides refererer også til et meteorologisk fenomen i det sentrale greske klimaet. Nesten hvert år i perioden etter jul og frem til midten av januar er det en uavbrutt periode med dager med klarblå himmel og varme temperaturer, som i hvert fall i regionen Athen kan nå mer enn 20 °C i løpet av dagen.«Halcyon Days: The Unique Greek Weather Phenomenon», Delphi Local Tours

Astronomi
Tre av søstrene blant alkyonidene har gitt navn til saturnmånene Methone, Anthe og Pallene. International Astronomical Union (IAU) Working Group for Planetary System Nomenclature (WGPSN), Gazetteer of Planetary Nomenclature

 Referanser 

 Eksterne lenker 
 «Iceland - Alkionides», Alkionides Studios – Koufonisia, turistvennlige bilder fra Alkionideøyene

Kategori:Nymfer